Мария Львова-Белова

**Мария Львова-Белова**,  Мария Алексей кызы Львова-Белова (, *[[1984 ел]]ның [[25 октябрь|25 октябре]], [[СССР]], [[РСФСР]], [[Пенза]]*) ― РФ дәүләт, сәяси һәм иҗтимагый эшлеклесе, 2021 елның 27 октябреннән –― РФ Президенты каршында Бала хокуклары буенча вәкил. 2020―2021 елларда ― Пенза өлкәсенең башкарма хакимиятеннән Россия Федерациясе сенаторы. Ятим балаларны, инвалидлыгы  булган яшьләрне һәм балалар йортларында тәрбияләнгәннәрне социальләштерү һәм социаль адаптацияләү буенча белгеч.

## Тәрҗемәи хәле
1984 елның 25 октябренда Пензада туган. 1990 елда 37нче санлы мәктәпнең беренче сыйныфына укырга кергән, 1995 елда 6нчы санлы лингвистик гимназиягә күчкән .

2002 елда «Эстрада оркестры дирижеры» белгечлеге буенча А. А. Архангельский исемендәге мәдәният һәм сәнгать училищесын тәмамлаган.

2003―2005 елларда Самара дәүләт мәдәният һәм сәнгать академиясендә (хәзер Самара дәүләт мәдәният институты) укыган, әлеге югары уку йортын тәмамламаган, чөнки югары белеме турындагы мәгълүмат Федерация Советы сайтында юк.

2019 елда «Менеджмент» юнәлеше буенча  укырга кергән.

2000―2005 елларда Пензаның 5нче һәм 1нче балалар музыка мәктәпләрендә, мәдәният һәм сәнгать училищесында гитара классында укытучы булып эшли.

2008―2020 елларда ― «Благовест» социаль адаптациягә ярдәм итү буенча Пенза төбәк иҗтимагый оешмасының гамәлгә куючысы һәм җитәкчесе.

2017―2019 елларда ― Россия Федерациясе Иҗтимагый палатасы әгъзасы.

2014 елдан – «Квартал Луи» шәхесне социаль адаптацияләүгә ярдәм итү буенча  автоном коммерцияле булмаган оешмасын гамәлгә куючы һәм башкаручы директоры. Джаз музыканты Луи Армстронг хөрмәтенә аталган тернәкләндерү үзәге мөмкинлекләре чикле булган, ата-ана каравыннан мәхрүм калган яшьләргә мөстәкыйль тормышка җайлашырга ярдәм итә.

2017 елда Мария Львова-Белова инициативасы белән Пензада Россиядә беренче «Вероника йорты» дигән авыр инвалидлык дәрәҗәсе булган яшь кешеләр өчен пансион эшли башлый.

2018 елда Львова-Белова инвалидлыкның төрле формасы булган яшьләр өчен яшәү өчен «Яңа Ярлар» (Новые Берега) Арт — поместье проект-резиденциясен тәкъдим итә.

2019 елда Бердәм Россия сәяси фиркасенә керә (аңа партия билетын 2019 елның 23 ноябрендә Россия Федерациясе Хөкүмәте Рәисе Дмитрий Медведев тапшырган).

2019 елда Мария Львова-Белова «Пенза өлкәсенең Ел кешесе» була.

2020 елның 21 сентябрендә Пенза өлкәсе губернаторы Иван Белозерцевның карары белән Россия Федерациясе сенаторы — Пенза өлкәсе хөкүмәтеннән вәкил итеп билгеләнә, вәкаләтләре 2025 елның сентябренә кадәр бирелә.

2020 елның 18 ноябрендә Федерация Советының Бала хокуклары буенча вәкаләтле вәкил белән эшчәнлек буенча вәкаләтле вәкиле итеп билгеләнгән.

2021 елның 26 июнендә Россия Федерациясе Президенты каршындагы Россия Халык хуҗалыгы һәм дәүләт хезмәте университетын тәмамлаган.

2021 елның 27 октябрендә Россия Президенты Владимир Путин сенатор Мария Львова-Белованы РФ Президенты каршындагы Бала хокуклары буенча вәкаләтле вәкил итеп билгели.

## Гаиләсе
Ире Павел Когельман — Рус Православие Чиркәве рухание (2019 елдан). Аңа кадәр программист булып эшләгән. 2003 елда өйләнешкәннәр. Үзләренең 5 баласы  өстенә 17 балага опекун булып торалар. Гаилә Пензада яши.
## Искәрмәләр

## Сылтамалар

Төркем:Россия сәясәтчеләре
Төркем:XXI гасыр сәясәтчеләре
Төркем:Бердәм Россия фиркасе әгъзалары
Төркем:РФ Федераль шурасы әгъзалары
Төркем:РФ президенты каршында Балалар хокуклары буенча вәкилләр
Төркем:Россия Федерациясе Президенты каршындагы Россия Халык хуҗалыгы һәм дәүләт хезмәте академиясен тәмамлаучылар